Ball i música tradicional valenciana en el Folkasagunt 2019 ‘Soroll i Festa’
17 de desembre 2019

![](/media/hb0aud2d/58_c_germanscaballeriamics_02.jpg)  
  

El Centre Cultural Mario Monreal pujarà el teló dissabte 21 de desembre, a les 19.30 hores, al Folkasagunt 2019, un espectacle de música i ball tradicional valencià que forma part de la programació tardorenca de la Regidoria de Cultura. Davall el lema _Soroll i Festa_, el grup local Germans Caballer i Amics ha preparat com a amfitrió una actuació única amb un fil conductor que fa que cada any siga una edició especial. L'entrada a l'espectacle, que és per a tots els públics, té un preu de 7 euros.

  

Des de 2014, cada dos anys el Folkasagunt reuneix el grup saguntí amb un convidat de l'àmbit de la música tradicional valenciana. En esta ocasió serà La Xe-ranga, una nova formació que té com a objectiu principal la normalització de l'ús de la dolçaina amb altres instruments, sempre buscant noves sonoritats i apostant per una qualitat musical per a fer festa i diversió i amb tota mena de repertori, des del propi i tradicional de la dolçaina, fins al de les bandes de música, les xarangues navarreses, les big-bands o el pop i el rock actual.

  

*   [](http://www.facebook.com/sharer.php?u=https://aytosagunto.es/va/actualitat/ball-i-musica-tradicional-valenciana-en-el-folkasagunt-2019-soroll-i-festa/ "Facebook")
*   [](http://twitter.com/share?url=https://aytosagunto.es/va/actualitat/ball-i-musica-tradicional-valenciana-en-el-folkasagunt-2019-soroll-i-festa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ball-i-musica-tradicional-valenciana-en-el-folkasagunt-2019-soroll-i-festa/ "Linked In")
*   [](mailto:?body=https://aytosagunto.es/va/actualitat/ball-i-musica-tradicional-valenciana-en-el-folkasagunt-2019-soroll-i-festa/)